ਉਹ ਉਨ੍ਹਾਂ ਕੋਲ ਜੁਲਾਈ ਮਹੀਨੇ ਵਿੱਚ ਛੁੱਟੀਆਂ ਮਨਾਉਣ ਲਈ ਗਈ ਸੀ ਪਰ ਹੁਣ ਉਹ ਇਹ ਜਾਣਨ ਦੀ ਕੋਸ਼ਿਸ਼ ਕਰ ਰਹੀ ਸੀ ਉਹ ਸਭ ਕਿਵੇਂ ਹਨ। 

''ਹਾਏ ਬੜਾ ਹੀ ਔਖਾ ਸਮਾਂ," ਮਹਿਲਾ ਨੇ ਗੂੜੀਆਂ ਕਾਲੀਆਂ ਲਾਈਨਾਂ ਲਿਖੀਆਂ।

"ਚਾਨਣ ਹੋਣ ਤੋਂ ਪਹਿਲਾਂ ਦੀ ਰਾਤ ਬਹੁਤ ਹੀ ਕਾਲੀ ਹੈ ਅਤੇ ਚਾਨਣ ਹੋਣਾ ਅਜੇ ਬਾਕੀ ਹੈ।'' ਅਜਿਹੇ ਸ਼ਬਦਾਂ ਦੇ ਨਾਲ ਉਸ ਨੇ ਚਿੱਠੀ ਖ਼ਤਮ ਕੀਤੀ।'' ਇਸ ਦਰਦ ਦਾ ਕਾਰਨ ਸਪੱਸ਼ਟ ਸੀ। 

ਇਹ ਵੀ ਪੜ੍ਹੋ:

'ਬਲੈਕ ਹੋਲ'

ਭਾਰਤ ਸਰਕਾਰ ਨੇ 5 ਅਗਸਤ ਨੂੰ ਜਦੋਂ ਭਾਰਤ ਸ਼ਾਸਿਤ ਕਸ਼ਮੀਰ ਵਿੱਚੋਂ ਧਾਰਾ 370 ਖ਼ਤਮ ਕਰਕੇ ਵਿਸ਼ੇਸ਼ ਦਰਜਾ ਵਾਪਿਸ ਲਿਆ ਤਾਂ ਉੱਥੋਂ ਦੇ 1 ਕਰੋੜ ਲੋਕਾਂ ਨੂੰ ਸਖ਼ਤ ਸੁਰੱਖਿਆ ਦੇ ਘੇਰੇ ਵਿੱਚ ਰੱਖਿਆ ਗਿਆ ਹੈ। 

ਲੈਂਡਲਾਈਨ ਫ਼ੋਨ, ਮੋਬਾਈਲ, ਇੰਟਰਨੈੱਟ ਸਭ ਬੰਦ ਕਰ ਦਿੱਤਾ ਗਿਆ ਹੈ। ਕਸ਼ਮੀਰ ਦੇ ਇੱਕ ਸਥਾਨਕ ਸੰਪਾਦਕ ਨੇ ਇਸ ਨੂੰ ''ਇਨਫਰਮੇਸ਼ਨ ਬਲੈਕ ਹੋਲ'' ਕਿਹਾ ਹੈ।

ਇੱਕ ਮਹੀਨੇ ਤੋਂ ਵੱਧ ਦਾ ਸਮਾਂ ਲੰਘਣ ਤੋਂ ਬਾਅਦ ਸਰਕਾਰ ਨੇ 80 ਫ਼ੀਸਦ ਲੈਂਡਲਾਈਨ ਫੋਨ ਬਹਾਲ ਹੋਣ ਦਾ ਦਾਅਵਾ ਕੀਤਾ ਗਿਆ ਹੈ।  

ਔਰਤ ਨੇ ਪੈੱਨ ਅਤੇ ਪੇਪਰ ਉਦੋਂ ਚੁੱਕਿਆ ਜਦੋਂ ਉਸ ਨੇ ਦਿੱਲੀ ਵਿੱਚ ਕਸ਼ਮੀਰ ਤੋਂ ਆਏ ਇੱਕ ਫ੍ਰੀਲਾਂਸ ਪੱਤਰਕਾਰ ਦੀਆਂ ਫੇਸਬੁੱਕ ਪੋਸਟਾਂ ਦੇਖੀਆਂ। 

27 ਸਾਲਾ ਵਿਕਾਰ ਸਈਦ ਨੇ ਇੰਟਰਨੈੱਟ ਦੀ ਵਰਤੋਂ ਲਈ ਰਾਜਧਾਨੀ ਦਿੱਲੀ ਦੀ ਉਡਾਨ ਭਰੀ ਸੀ ਅਤੇ ਨਿਊਜ਼ ਸੰਸਥਾਵਾਂ ਨੂੰ ਕੁਝ ਆਈਡੀਆ ਦਿੱਤੇ ਸਨ। 

ਉਸ ਨੇ ਸੋਸ਼ਲ ਨੈੱਟਵਰਕਿੰਗ ਸਾਈਟ 'ਤੇ ਇੱਕ ਸੰਦੇਸ਼ ਪੋਸਟ ਕੀਤਾ ਸੀ ਜਿਸ ਵਿੱਚ ਉਸ ਨੇ ਕਿਹਾ ਸੀ ਕਿ ਕਸ਼ਮੀਰ ਵਿੱਚ ਉਸ ਦੇ ਜ਼ਿਲ੍ਹੇ ਤੋਂ ਲੋਕ ਆਪਣੇ ਪਰਿਵਾਰਾਂ ਲਈ ਆਪਣੇ ਪਤੇ ਦੇ ਨਾਲ ਮੈਸੇਜ ਭੇਜ ਸਕਦੇ ਹਨ। 

ਦੋ ਦਿਨ ਬਾਅਦ ਸਈਦ ਸ਼੍ਰੀਨਗਰ ਵਾਪਿਸ ਪਹੁੰਚੇ। ਉਦੋਂ ਦੁਨੀਆਂ ਭਰ ਤੋਂ ਉਨ੍ਹਾਂ ਦੇ ਫ਼ੋਨ 'ਤੇ 17 ਅਜਿਹੇ ਮੈਸੇਜ ਆਏ ਹੋਏ ਸਨ। 

ਉਨ੍ਹਾਂ ਨੇ ਇਹ ਸਭ ਸੰਦੇਸ਼ ਦੱਖਣੀ ਕਸ਼ਮੀਰ ਦੇ ਤਿੰਨ ਜ਼ਿਲ੍ਹਿਆਂ ਵਿੱਚ ਰਹਿ ਰਹੇ ਲੋਕਾਂ ਤੱਕ ਪਹੁੰਚਾਏ। 

ਕਈਆਂ ਨੇ ਡਿਜੀਟਲ ਮੈਸੇਜ ਭੇਜੇ ਸਨ। ਕਈ ਨੇ ਪੇਪਰ 'ਤੇ ਲਿਖਿਆ ਸੀ, ਕਈਆਂ ਨੇ ਫੋਟੋ ਖਿੱਚ ਕੇ ਫੇਸਬੁੱਕ ਦੀ ਮੈਸੇਂਜਰ ਐਪ ਰਾਹੀਂ ਭੇਜੀ ਸੀ। 

ਦਿੱਲੀ ਵਿੱਚ ਰਹਿੰਦੀ ਔਰਤ- ਜਿਹੜੀ ਕਿ ਕਸ਼ਮੀਰੀ ਨਹੀਂ ਹੈ- ਉਹ ਵੀ ਉਨ੍ਹਾਂ ਵਿੱਚੋਂ ਇੱਕ ਸੀ। ਆਪਣੀ ਚਿੱਠੀ ਵਿੱਚ, ਉਸ ਦੀ ਸੰਚਾਰ ਕੱਟੇ ਜਾਣ ਨੂੰ ਲੈ ਕੇ ਜ਼ਾਹਰ ਕੀਤੀ ਚਿੰਤਾ ਸਪੱਸ਼ਟ ਹੈ। 

ਉਹ ਲਿਖਦੀ ਹੈ ਕਿ ਕਿਵੇਂ ਉਸ ਦੀਆਂ ਉਂਗਲਾਂ 'ਤੇ ਜ਼ਖ਼ਮ ਹੋ ਗਏ ਸਨ'' ਕਸ਼ਮੀਰ ਵਿੱਚ ਨੰਬਰ ਡਾਇਲ ਕਰ-ਕਰਕੇ, ਰਾਤ ਨੂੰ ਆਪਣੇ ਮੈਸੇਜ ਚੈੱਕ ਕਰਨ ਲਈ ਉੱਠਦੀ ਹੈ। ਕੁਝ ਨੰਬਰ ਡਾਇਲ ਕਰਦੀ ਹੈ ਅਤੇ ਫਿਰ ਵਾਰ-ਵਾਰ ਕਸ਼ਮੀਰ ਵਿੱਚ ਬਤੀਤ ਕੀਤੀਆਂ ਛੁੱਟੀਆਂ ਦੀਆਂ ਤਸਵੀਰਾਂ ਦੇਖਦੀ ਹੈ।

ਕਸ਼ਮੀਰ ਵਾਪਿਸ ਪਰਤੇ, ਸਈਦ ਇੱਕ ਯਾਤਰਾ ਕਰਨ ਵਾਲੇ ਮੈਸੇਂਜਰ ਬਣ ਗਏ ਸਨ। ਉਹ ਬੰਦ ਸ਼ਹਿਰਾਂ ਅਤੇ ਪਿੰਡਾਂ ਵਿੱਚ ਘਰਾਂ ਤੱਕ ਸੰਦੇਸ਼ ਪਹੁੰਚਾਉਣ ਲਈ ਸ਼੍ਰੀਨਗਰ ਤੋਂ ਬਾਹਰ ਨਿਕਲਦੇ ਸਨ। ਉਨ੍ਹਾਂ ਦਾ ਬੇਜਾਨ ਮੋਬਾਈਲ ਕੀਮਤੀ ਖ਼ਬਰਾਂ ਵਿੱਚ ਤਬਦੀਲ ਹੋ ਗਿਆ ਸੀ।... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕਸ਼ਮੀਰ: 8 ਸਾਲਾ ਬੱਚੀ ਦੀ ਕੈਂਸਰ ਪੀੜਤ ਮਾਂ ਨਾਲ 20 ਦਿਨਾਂ ਬਾਅਦ ਹੋਈ ਗੱਲ, ਕਹਿੰਦੀ ਜਲਦੀ ਘਰ ਆਓ